pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธรรมนัสฯ เตรียมเสนอ 2 มาตรการ ชะลอการขายข้าวเพื่อรักษาเสถียรภาพราคาข้าวเปลือก เข้า  ครม. 7 พ.ย. นี้
วันเสาร์ที่ 4 พฤศจิกายน 2566
ธรรมนัสฯ เตรียมเสนอ 2 มาตรการ ชะลอการขายข้าวเพื่อรักษาเสถียรภาพราคาข้าวเปลือก เข้า ครม. 7 พ.ย. นี้
ธรรมนัสฯ เตรียมเสนอ 2 มาตรการ ชะลอการขายข้าวเพื่อรักษาเสถียรภาพราคาข้าวเปลือก เข้า ครม. 7 พ.ย. นี้
ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่าขณะนี้ ได้สั่งการให้กรมส่งเสริมสหกรณ์ สํารวจข้อมูลหนี้สินของสมาชิกสหกรณ์การเกษตรและกลุ่มเกษตรกร เพื่อเสนอต่อคณะรัฐมนตรีเพื่อพิจารณา ในวันอังคาร ที่ 7 พฤศจิกายน 2566 โดยต้องการให้โครงการพักชําระหนี้ให้ครอบคลุมในส่วนของเกษตรกรที่เป็นสมาชิกสหกรณ์การเกษตรและกลุ่มเกษตรกรทั่วประเทศด้วย เช่นเดียวกับลูกหนี้ ธ.ก.ส. อีกทั้งยังจะเสนอขอชดเชยดอกเบี้ยเงินกู้ให้สหกรณ์และกลุ่มเกษตรกร ร้อยละ 4.5 เป็นเวลา 3 ปี ซึ่งคาดว่าจะใช้งบประมาณรวม 55,038.96 ล้านบาท (แยกเป็นวงเงินสินเชื่อ 44,437 ล้านบาท และวงเงินจ่ายขาด 10,601.96 ล้านบาท
ร.อ.ธรรมนัส กล่าวต่อว่า เข้าใจถึงความเดือดร้อนของพี่น้องเกษตรกรทุกคนดี จึงเห็นว่านโยบายแก้ไขปัญหาหนี้สินภาคเกษตรควรดูแลครอบคลุมถึงเกษตรกรที่เป็นสมาชิกของสหกรณ์ภาคการเกษตร และกลุ่มเกษตรกร ภายใต้หลักเกณฑ์เดียวกับเกษตรกรรายย่อย ที่เป็นลูกหนี้ของ ธ.ก.ส. ที่มีหนี้ไม่เกิน 300,000 บาท โดยจะเป็นการพักทั้งเงินต้นและดอกเบี้ย ซึ่งคาดว่ามีสมาชิกสหกรณ์และกลุ่มเกษตรกรที่มีคุณสมบัติตรงตามเงื่อนไข จํานวน 707,213 ราย มูลหนี้รวม 88,131.33 ล้านบาท และจะขอความเห็นชอบรัฐบาลจะจ่ายเงินชดเชยดอกเบี้ยเงินกู้ให้แก่สหกรณ์และกลุ่มเกษตรแทนสมาชิก ในอัตราร้อยละ 4.5 ต่อปี เป็นเวลา 3 ปี เริ่มตั้งแต่ 1 ตุลาคม 2566 – 30 กันยายน 2569 ซึ่งนโยบายดังกล่าวได้นําเสนอไปยังสํานักงานเศรษฐกิจการคลัง ในฐานะเลขานุการคณะทํางานเพื่อกําหนดมาตรการในการพักหนี้เกษตรกรฯ แล้ว
นอกจากนี้ ร.อ.ธรรมนัส ยังมอบหมายให้กรมการข้าวและกรมส่งเสริมสหกรณ์ จัดทําข้อมูลเพื่อนําเสนอต่อคณะรัฐมนตรีเพื่อพิจารณา 2 มาตรการรักษาเสถียรภาพราคาข้าวเปลือก ปีการผลิต 2566/67 ด้วยวงเงินจ่ายขาด 10,601.96 ล้านบาท โดยจะมีมาตรการดังนี้ 1) สินเชื่อชะลอการขายข้าวเปลือกนาปี มีเป้าหมาย 3 ล้านตัน วงเงิน 10,120.71 ล้านบาท ช่วยค่าฝาก 1,500 บาทต่อตัน (สหกรณ์รับ 1,000 บาท/ตัน+เกษตรกรรับ 500 บาท/ตัน) ให้เก็บข้าวไว้ในยุ้งฉาง 1-5 เดือน เริ่ม 1 ตุลาคม 2566 ถึง 29 กุมภาพันธ์ 2567 ในราคาข้าวหอมมะลิตันละ 12,000 บาท ข้าวหอมมะลินอกพื้นที่ ตันละ 10,500 บาท ข้าวหอมมะลิปทุมธานี ตันละ 10,000 บาท ข้าวเจ้า ตันละ 9,000 บาท ข้าวเหนียวตันละ 10,000 บาท หากราคาข้าวขึ้น รวมถึงเกษตรกรรายย่อยที่มียุ้งฉางด้วย (เริ่มจ่ายเงินหลังจาก ครม. มีมติเห็นชอบ) และ 2) สินเชื่อเพื่อรวบรวมข้าวและสร้างมูลค่าเพิ่ม มีเป้าหมาย 1 ล้านตัน วงเงิน 481.25 ล้านบาท สหกรณ์จ่ายดอกเบี้ย 1% รัฐช่วยดอกเบี้ย 3.85% ระยะเวลา 15 เดือน เริ่ม 1 ตุลาคม 2566 ถึง 30 กันยายน 2567 (เริ่มจ่ายเงินหลังจาก ครม. มีมติเห็นชอบ)
กระทรวงเกษตรและสหกรณ์ ให้ความสําคัญกับระบบสหกรณ์และเกษตรกรทั่วประเทศที่ถือเป็นกลไกพัฒนาเศรษฐกิจและสังคมของประเทศ ซึ่งมีส่วนสําคัญในการรักษาเสถียรภาพของเศรษฐกิจฐานราก จึงได้มุ่งดําเนินการยกระดับและการสร้างความเข้มแข็งและยั่งยืนด้านการเงิน และสร้างความยั่งยืนทางอาชีพแก่เกษตรกรและระบบสหกรณ์
ส่วนเงินช่วยเหลือพี่น้องชาวนาซึ่งเป็นค่าบริหารจัดการและพัฒนาคุณภาพข้าวไร่ละ 1,000 บาท/ไร่ จะนําเข้าที่ประชุมคณะกรรมการนโยบายข้าวแห่งชาติต้นเดือนธันวาคมนี้
รัฐบาลไทย-ข่าวทำเนียบรัฐบาล-นายกรัฐมนตรีขึ้นรถไฟขบวนพิเศษ 995 จากสถานีรถไฟกรุงเทพฯ (หัวลำโพง) ไปยังสถานีรถไฟแหลมฉบัง ลงพื้นที่ตรวจราชการ จ.ชลบุรี-จ.ระยอง
วันเสาร์ที่ 4 พฤศจิกายน 2566
04/11/2566
นายกรัฐมนตรีขึ้นรถไฟขบวนพิเศษ 995 จากสถานีรถไฟกรุงเทพฯ (หัวลําโพง) ไปยังสถานีรถไฟแหลมฉบัง ลงพื้นที่ตรวจราชการ จ.ชลบุรี-จ.ระยอง
นายกรัฐมนตรีขึ้นรถไฟขบวนพิเศษ 995 จากสถานีรถไฟกรุงเทพฯ (หัวลําโพง) ไปยังสถานีรถไฟแหลมฉบัง ลงพื้นที่ตรวจราชการ จ.ชลบุรี-จ.ระยอง
วันนี้ (4 พ.ย. 66) เวลา 08.30 น. ณ ชานชาลาที่ 5 สถานีรถไฟกรุงเทพฯ (หัวลําโพง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ออกเดินทางจากสถานีรถไฟกรุงเทพฯ (หัวลําโพง) โดยรถไฟขบวนพิเศษ 995 ไปยังสถานีรถไฟแหลมฉบัง ตําบลทุ่งสุขลา อําเภอศรีราชา จังหวัดชลบุรี เพื่อลงพื้นที่ตรวจราชการจังหวัดชลบุรีและจังหวัดระยอง โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางมนพร เจริญศรี รัฐมนตรีช่วยว่าการกระทรวงคมนาคม นายสุรพงษ์ ปิยะโชติ รัฐมนตรีช่วยว่าการกระทรวงคมนาคม นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง นายศุภนิจ จัยวัฒน์ ที่ปรึกษาของนายกรัฐมนตรี นายสนธยา คุณปลื้ม ประธานที่ปรึกษาเมืองพัทยา นายชยธรรม์ พรหมศร ปลัดกระทรวงคมนาคม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน นายจุฬา สุขมานพ เลขาธิการคณะกรรมการนโยบายเขตพัฒนาพิเศษภาคตะวันออก นายสรพงศ์ ไพฑูรย์พงษ์ รองปลัดกระทรวงคมนาคม นายพิเชฐ คุณาธรรมรักษ์ อธิบดีกรมการขนส่งทางราง นายกีรติ กิจมานะวัฒน์ ผู้อํานวยการใหญ่บริษัทท่าอากาศยานไทย จํากัด (มหาชน) ร่วมคณะเดินทาง ซึ่งระหว่างการเดินทาง นายกรัฐมนตรีได้ประชุมร่วมกับผู้ที่เกี่ยวข้องในเรื่องการพัฒนาและการคมนาคมขนส่งในพื้นที่ EEC
รัฐบาลไทย-ข่าวทำเนียบรัฐบาล-นายกริชเพชร ชัยช่วย ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 71
วันศุกร์ที่ 3 พฤศจิกายน 2566
นายกริชเพชร ชัยช่วย ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 71
....
นายกริชเพชร ชัยช่วย ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 71 โดยมีผู้บริหารของสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ในวันที่ 3 พฤศจิกายน 2566 ณ โรงแรมเบลล่า บี อําเภอบางกรวย จังหวัดนนทบุรี
นายกริชเพชร ชัยช่วย กล่าวว่า ขอแสดงความยินดีกับข้าราชการที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 106 คน ถือว่าเป็นโอกาสอันดีที่ได้เข้ารับการฝึกอบรมหลักสูตรนี้ เนื่องจากวัตถุประสงค์ที่สําคัญของโครงการนี้ คือ การส่งเสริมการทํางานเป็นทีม พัฒนาเครือข่าย และสร้างสายสัมพันธ์ที่ดีระหว่างข้าราชการในสังกัดกระทรวงฯ ก่อให้เกิดการเรียนรู้ที่จะอยู่ร่วมกัน ได้แลกเปลี่ยนความคิดเห็น เชื่อว่าข้าราชการทุกคนที่ผ่านการฝึกอบรมความพร้อมที่จะเติบโตสู่การเป็นข้าราชการที่ดี และเป็นกําลังสําคัญของการพัฒนาประเทศในอนาคต และขอให้ตระหนักไว้เสมอว่าการเป็นข้าราชการที่ดี คือ ศักดิ์ศรีของตัวข้าราชการเองจะนํามาซึ่งความน่าเชื่อถือ และความไว้วางใจจากประชาชน ต้องมีความความซื่อสัตย์สุจริต รวมถึงเจตนารมณ์และเป้าหมายที่สําคัญในการปฏิบัติราชการ คือ ต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม เพื่อนําพากระทรวงฯ ไปสู่ความเข้มแข็งอย่างยั่งยืน
กระทรวงฯ ได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 71
ระหว่างวันที่ 25 ตุลาคม - 3 พฤศจิกายน 2566 มีข้าราชการเข้าร่วมอบรมทั้งสิ้น 106 คน โดยมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการส่งเสริมคุณธรรม และจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน และพัฒนาเครือข่ายการทํางานระหว่างหน่วยงาน ทําให้ผู้เข้ารับการอบรมเกิดกระบวนการเรียนรู้สามารถปรับตัวในการอยู่ร่วมกัน และการทํางานเป็นทีมได้อย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-ปลัด สธ. เผย หน่วยงานในสังกัดร่วมลดภาวะโลกร้อน ติดตั้งโซล่าเซลล์แล้ว 1,252 แห่ง ลดค่าไฟได้กว่า 322 ล้านบาท/ปี
วันเสาร์ที่ 4 พฤศจิกายน 2566
ปลัด สธ. เผย หน่วยงานในสังกัดร่วมลดภาวะโลกร้อน ติดตั้งโซล่าเซลล์แล้ว 1,252 แห่ง ลดค่าไฟได้กว่า 322 ล้านบาท/ปี
ปลัดกระทรวงสาธารณสุข เผยความคืบหน้าการขับเคลื่อนการอนุรักษ์พลังงาน ลดการปล่อยก๊าซเรือนกระจก ตามนโยบาย Smart Energy and Climate Action ล่าสุดหน่วยงานในสังกัดสํานักงานปลัดกระทรวงสาธารณสุขติดตั้งระบบผลิตไฟฟ้าพลังงานแสงอาทิตย์แล้ว 1,252 แห่ง
ปลัดกระทรวงสาธารณสุข เผยความคืบหน้าการขับเคลื่อนการอนุรักษ์พลังงาน ลดการปล่อยก๊าซเรือนกระจก ตามนโยบายSmart Energy and Climate Action ล่าสุดหน่วยงานในสังกัดสํานักงานปลัดกระทรวงสาธารณสุขติดตั้งระบบผลิตไฟฟ้าพลังงานแสงอาทิตย์แล้ว 1,252 แห่ง ช่วยลดปล่อยก๊าซคาร์บอนไดออกไซด์ได้ 35,420tCO2-eq /ปีประหยัดค่าไฟได้กว่า 322 ล้านบาท/ปี
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า การปล่อยก๊าซคาร์บอนไดออกไซด์ออกสู่ชั้นบรรยากาศเป็นสาเหตุสําคัญที่ทําให้เกิดภาวะโลกร้อน (Climate Change) ซึ่งส่งผลกระทบต่อสุขภาพของประชาชน ทั้งจากโรคต่างๆ และภัยธรรมชาติที่รุนแรงมากขึ้น โดยผลการศึกษาในปี พ.ศ. 2565 พบว่าโรงพยาบาลในสังกัดกระทรวงสาธารณสุขมีการปล่อยก๊าซเรือนกระจกในสัดส่วนร้อยละ 9 ของการปล่อยก๊าซเรือนกระจกทั้งประเทศ หรือ 33,766,720 tCO2-eq /ปี โดยกิจกรรมที่ทําให้เกิดก๊าซเรือนกระจกสูงสุด คือ การเดินทางมาโรงพยาบาลของผู้ป่วยและญาติ และการใช้ไฟฟ้าในโรงพยาบาล ซึ่งข้อมูลการจัดการพลังงาน ปี 2564 พบว่า มีปริมาณการใช้ไฟฟ้าถึง 1,217 ล้านกิโลวัตต์/ปี คิดเป็นค่าไฟฟ้าประมาณ 4,730 ล้านบาท/ปี
นพ.โอภาสกล่าวต่อว่า สํานักงานปลัดกระทรวงสาธารณสุข จึงจัดทําแผนเป็นข้อเสนอเชิงนโยบายSmart Energy and Climate Action (SECA) : พลังงานอัจฉริยะและการดําเนินการที่มุ่งลดการปล่อยก๊าซเรือนกระจกและผลกระทบต่อสภาพภูมิอากาศ โดยให้ทุกหน่วยงานในสังกัดใช้พลังงานอย่างมีประสิทธิภาพ ป้องกันการสูญเสียพลังงานอย่างไร้ประโยชน์ และลดการปล่อยก๊าซคาร์บอนไดออกไซด์ออกสู่ชั้นบรรยากาศ ผ่านกลไกการทํางาน 8 ด้าน คือ 1.การติดตั้งระบบผลิตไฟฟ้าพลังงานแสงอาทิตย์ 2.เพิ่มประสิทธิภาพการใช้พลังงาน (ปรับเปลี่ยนอุปกรณ์เพื่อการประหยัดพลังงาน) 3.ยานพาหนะพลังงานไฟฟ้า (EV) 4.อาคารอนุรักษ์พลังงาน (Green Building) 5.การเพิ่มพื้นที่สีเขียว 6.เพิ่มประสิทธิภาพการให้บริการ (ลดการเดินทาง, Telemedicine) 7.เพิ่มประสิทธิภาพการจัดการมูลฝอย,น้ําเสีย และ 8.กิจกรรมรณรงค์ส่งเสริมการอนุรักษ์พลังงานและพลังงานทดแทน
“หน่วยงานในสังกัดสํานักงานปลัดกระทรวงสาธารณสุข ส่วนใหญ่เป็นโรงพยาบาลระดับต่างๆ ซึ่งข้อมูลล่าสุด ณ วันที่ 31 ตุลาคม 2566 มีหน่วยบริการติดตั้งระบบผลิตไฟฟ้าพลังงานแสงอาทิตย์แล้ว 1,252 แห่งจากทั้งหมด 1,857 แห่ง มีกําลังการผลิตไฟฟ้ารวม 62,245.80 กิโลวัตต์ สามารถลดการปล่อยก๊าซคาร์บอนไดออกไซด์ได้ถึง 35,420tCO2-eq /ปี ช่วยประหยัดค่าไฟฟ้าได้กว่า 322 ล้านบาท/ปี” นพ.โอภาสกล่าว
**********************************************4 พฤศจิกายน 2566
รัฐบาลไทย-ข่าวทำเนียบรัฐบาล-รมว.ยุติธรรม​ ให้การต้อนรับและหารือร่วมกับ Ms.Vanessa  Steinmetz, Head of Thailand and Myanmar Office,​ FNF พัฒนาองค์ความรู้ด้านสิทธิมนุษยชนและหลักนิติธรรม
วันเสาร์ที่ 4 พฤศจิกายน 2566
04/11/2566
รมว.ยุติธรรม​ ให้การต้อนรับและหารือร่วมกับ Ms.Vanessa  Steinmetz, Head of Thailand and Myanmar Office,​ FNF พัฒนาองค์ความรู้ด้านสิทธิมนุษยชนและหลักนิติธรรม
รมว.ยุติธรรม​ ให้การต้อนรับและหารือร่วมกับ Ms. Vanessa  Steinmetz, Head of Thailand and Myanmar Office, Friedrich Naumann Foundation (FNF) และคณะ​ พัฒนาองค์ความรู้ด้านสิทธิมนุษยชนและหลักนิติธรรมให้กับบุคลากรของกระทรวงยุติธรรม
ในวันศุกร์ที่ ๓ พฤศจิกายน​ ๒๕๖๖ ระหว่างเวลา ๐๘.๓๐-๐๙.๓๐ น. พันตํารวจเอกทวี สอดส่อง รัฐมนตรีว่าการกระทรวงยุติธรรม พร้อมด้วยพันตํารวจโทประวุธ วงศ์สีนิล  รองปลัดกระทรวงยุติธรรม และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ กรมคุ้มครองสิทธิและเสรีภาพ ให้การต้อนรับและหารือร่วมกับ Ms. Vanessa  Steinmetz, Head of Thailand and Myanmar Office, Friedrich Naumann Foundation (FNF) และ ดร. พิมพ์รภัช ดุษฎีอิสริยกุล ผู้จัดการโครงการ มูลนิธิฟรีดริช เนามัน สํานักงานประเทศไทย เกี่ยวกับนโยบายสําคัญของกระทรวงยุติธรรม อาทิ การแก้ปัญหายาเสพติด การแก้ปัญหาสถานะและสิทธิบุคคล ปัญหาสิทธิในที่ดินทํากินและป่าไม้ การส่งเสริมสิทธิมนุษยชนในภาคธุรกิจ การแก้ปัญหาค้ามนุษย์ เป็นต้น นอกจากนี้ ยังได้หารือร่วมกันถึงแนวทางความร่วมมือระหว่างหน่วยงาน โดยเฉพาะการพัฒนาองค์ความรู้ด้านสิทธิมนุษยชนและหลักนิติธรรมให้กับบุคลากรของกระทรวงยุติธรรม เพื่อให้สามารถปฏิบัติหน้าที่ได้อย่างมีประสิทธิภาพต่อไป ณ​ ห้องรับรอง​กระทรวง​ยุติธรรม​ ชั้น​ ๑๑ อาคาร​กระทรวง​ยุติธรรม​​ กรุงเทพ​มหานคร
รัฐบาลไทย-ข่าวทำเนียบรัฐบาล-รัฐมนตรีเกษตรฯ เรียกประชุมหน่วยงานในสังกัดกระทรวงเกษตรฯ และหน่วยงานส่วนท้องถิ่นของจังหวัดพะเยา เตรียมการพัฒนาสินค้าภาคการเกษตร ทั้งด้านพืช ประมง ปศุสัตว์
วันเสาร์ที่ 4 พฤศจิกายน 2566
รัฐมนตรีเกษตรฯ เรียกประชุมหน่วยงานในสังกัดกระทรวงเกษตรฯ และหน่วยงานส่วนท้องถิ่นของจังหวัดพะเยา เตรียมการพัฒนาสินค้าภาคการเกษตร ทั้งด้านพืช ประมง ปศุสัตว์
รัฐมนตรีเกษตรฯ เรียกประชุมหน่วยงานในสังกัดกระทรวงเกษตรฯ และหน่วยงานส่วนท้องถิ่นของจังหวัดพะเยา เตรียมการพัฒนาสินค้าภาคการเกษตร ทั้งด้านพืช ประมง ปศุสัตว์ หวังพัฒนาอาชีพ โครงสร้างพื้นฐาน ที่ดินทํากิน การบริหารจัดการน้ํา และแหล่งท่องเที่ยวทางการเกษตร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมส่วนราชการในจังหวัดพะเยา และหน่วยงานในสังกัดกระทรวงเกษตรและสหกรณ์ ณ ห้องประชุมเอนกประสงค์ลานค้าชุมชนหนองระบู อาคารสโมสรพนักงานเทศบาลเมืองพะเยา อ.เมือง จ.พะเยา เพื่อรับฟังแนวทางและมอบนโยบายการพัฒนาสินค้าภาคการเกษตร ทั้งด้านพืช ประมง ปศุสัตว์ โดยจะต้องให้เกิดการบูรณาการระหว่างหน่วยงานในสังกัดกระทรวงเกษตรฯ และหน่วยงานส่วนท้องถิ่น มุ่งหวังให้เกิดการยกระดับสินค้า การแปรรูป การพัฒนาบรรจุภัณฑ์ การขนส่ง การตลาด การบริหารจัดการน้ํา และการท่องเที่ยวเชิงเกษตร
ในส่วนของหน่วยงานในสังกัดกระทรวงเกษตรและสหกรณ์ได้มีการนําเสนอสินค้าที่ต้องการพัฒนาในพื้นที่จังหวัดพะเยา อาทิ สินค้าข้าว การส่งเสริมสินค้าปลานิลและกุ้งก้ามกราม โคเนื้อ การสนับสนุนการเพาะปลูกพืชใช้น้ําน้อย ในโครงการชุมชนต้นแบบผลิตเมล็ดพันธุ์ถั่วเหลืองถั่วเขียวคุณภาพดี การปลูกข้าวโพดเลี้ยงสัตว์ เพื่อลด PM 2.5 การส่งเสริมการปลูกไผ่พลังงาน ส่งเข้าโรงงานไฟฟ้าชีวมวล การจัดทํา Soft Power สุดยอดกาแฟพะเยา สู่สุดยอดกาแฟไทย และการส่งเสริมการปลูกหม่อนเลี้ยงไหม เป็นต้น นอกจากนี้ ทุกหน่วยงานในสังกัด ยังมีแนวทางในการปรับภูมิทัศน์รอบกว้านพะเยา เพื่อต้อนรับนักท่องเที่ยวทั้งชาวไทยและต่างประเทศอีกด้วย
ทั้งนี้ จังหวัดพะเยามีพื้นที่ทั้งหมด 3,959,412 ไร่ เป็นพื้นที่เกษตรกรรม 1,243,952 ไร่ (31.41% ของพื้นที่ทั้งหมด) แบ่งเป็น ที่นา จํานวน 693,169 ไร่ ที่ไร่ จํานวน 176,437 ไร่ ที่ไม้ผล/ไม้ยืนต้น จํานวน 278,505 ไร่ ที่สวน จํานวน 22,583 ไร่ และที่การเกษตรอื่น ๆ จํานวน 73,258 ไร่ โดยเป็นพื้นที่เกษตรกรรมในเขตชลประทาน 665,843 ไร่ และนอกเขตชลประทาน 578,109 ไร่
รัฐบาลไทย-ข่าวทำเนียบรัฐบาล-DE เผยศูนย์ AOC 1441 ประชาชนติดต่อ 3 วันแรก 6,773 สาย
วันเสาร์ที่ 4 พฤศจิกายน 2566
DE เผยศูนย์ AOC 1441 ประชาชนติดต่อ 3 วันแรก 6,773 สาย
รัฐมนตรี ประเสริฐ ติดตามความคืบหน้า AOC 1441 ใกล้ชิดรายวัน ตั้งใจให้ ศูนย์ AOC 1441 สามารถให้คําปรึกษาและแก้ปัญหาภัย online สําหรับประชาชน อย่างมีประสิทธิภาพ
ในวันที่ 4 พฤศจิกายน 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวง ดีอี ได้เปิดเผยว่า ในวันที่ 1-3 พฤศจิกายน 2566 AOC 1441 (ศูนย์ปฏิบัติการแก้ไขปัญหาอาชญากรรมออนไลน์ หรือ Anti Online Scam Operation Center : AOC ) ได้รับสายจํานวน 6,773 สาย ส่วนใหญ่เป็นติดต่อขอคําปรึกษา และ AOC 1441 ได้ช่วยอายัดบัญชีจบภายใน 1 ชม. จํานวน 220 บัญชี (ข้อมูลเบื้องต้น) ซึ่งภาพรวม AOC 1441 สามารถให้ข้อมูล หรือช่วยเหลือ ผู้ติดต่อเข้ามาได้ดี น่าพึงพอใจ
สําหรับ 3 วันแรก มีสถิติดังนี้
วันที่ 1 พฤศจิกายน 2566 สายเข้า 1,310 สาย อายัดบัญชีจบภายใน 1 ชม. จํานวน 12 บัญชี
วันที่ 2 พฤศจิกายน 2566 สายเข้า 2,752 สาย อายัดบัญชีจบภายใน 1 ชม. จํานวน 73 บัญชี
วันที่ 3 พฤศจิกายน 2566 สายเข้า 2,711 สาย อายัดบัญชีจบภายใน 1 ชม. จํานวน 137 บัญชี
สําหรับปัญหาอุปสรรคใน 3 วัน แรก ยังพบว่า
1. สายโทรเข้าสูงมาก ในช่วงเวลา 9:00 – 14:00 น. ทําให้ผู้โทร มีการรอสายนาน หรือวางสายไปจํานวนหนึ่ง (ปกติ จะทําการโทรเข้ามาใหม่) และ การเพิ่มขึ้นของ สายเข้า ในวันที่ 2 – 3 พฤศจิกายน 2566 จาก 1,300 สาย ในวันที่ 1 เพิ่มเป็น 2,700+ สาย ทําให้มีการรอสายนาน หรือวางสายไปจํานวนหนึ่ง
2. ปัญหาในการติดต่อ สถาบันการเงิน เพื่อทําการระงับบัญชี ในวันที่ 1 และ 2 เนื่องจาก การปรับปรุงระบบ อย่างไรก็ตาม ได้มีการแก้ปัญหาการติดต่อของสถาบันการเงิน จบในวันที่ 3 พฤศจิกายน 2566 เรียบร้อย และพร้อมให้บริการ ระงับบัญชี ได้ทุกสถาบันการเงิน และต้องขอขอบคุณสถาบันการเงินที่ให้ความร่วมมืออย่างดี กับ AOC 1441
สําหรับ AOC 1441 จัดตั้งขึ้นเพื่อให้มีการบูรณาการในการป้องกันและปราบปรามอาชญากรรมออนไลน์ ให้บริการ one stop service แก่ประชาชน ช่วยดําเนินการ ระงับ/อายัดบัญชี ได้ทันที รวมทั้งให้คําปรึกษาแก่ประชาชนเกี่ยวกับภัยออนไลน์
โดยเป้าหมายของศูนย์ AOC 1441 คือ
1. ระงับ/อายัดบัญชีของคนร้าย ให้ผู้เสียหาย/ผู้ถูกหลอกลวงออนไลน์ทันที
2. ติดตามสถานะ การแก้ไขปัญหาให้ผู้เสียหายทุกขั้นตอนได้ทันที
3. เร่งการคืนเงินให้ผู้เสียหาย
4. เพิ่มประสิทธิภาพการจับกุม ดําเนินคดีและการขยายผลคดี โดยการใช้เทคโนโลยีดิจิทัลช่วยงานบูรณาการข้อมูล และร่วมทํางานทันทีทุกหน่วยงานเกี่ยวข้อง เมื่อได้รับแจ้งจากผู้เสียหาย
นายประเสริฐฯ รัฐมนตรีว่าการกระทรวงดิจิทัลฯ กล่าวในตอนท้ายว่า "ได้รับรายงานว่าปริมาณการโทรเข้ามา ของประชาชนสูงขึ้นอย่างก้าวกระโดดในวันที่ 2-3 พฤศจิกายน 2566 จึงได้สั่งการให้รีบแก้ปัญหา การรอสายนาน หรือ สายหลุด และเร่งทํางาน ในช่วงเสาร์อาทิตย์นี้ เพื่อลดปัญหาที่เกิดขึ้น และต้องขอขอบคุณ สํานักงานตํารวจแห่งชาติ สํานักงานป้องกันและปราบปรามการฟอกเงิน ธนาคารแห่งประเทศไทย สมาคมธนาคารไทย และความร่วมมือจากหน่วยงานต่างๆ ในการดําเนินการของ ศูนย์ AOC สายด่วน 1441 มั่นใจว่าศูนย์นี้ช่วยแก้ปัญหาภัยออนไลน์ให้ประชาชนได้ ในขณะเดียวกัน เจ้าหน้าที่ตํารวจ ผู้บังคับใช้กฎหมาย จะสามารถดําเนินคดี หาตัวผู้กระทําความผิดได้อย่างรวดเร็วมากยิ่งขึ้น"
________________________
รัฐบาลไทย-ข่าวทำเนียบรัฐบาล-นายกฯ เสียใจเหตุการณ์แผ่นดินไหวในเขตภาคตะวันตกของเนปาล แสดงความเสียใจถึงครอบครัวผู้สูญเสีย และให้กำลังใจเนปาลให้ฟื้นตัวได้โดยเร็ว
วันเสาร์ที่ 4 พฤศจิกายน 2566
04/11/2566
นายกฯ เสียใจเหตุการณ์แผ่นดินไหวในเขตภาคตะวันตกของเนปาล แสดงความเสียใจถึงครอบครัวผู้สูญเสีย และให้กําลังใจเนปาลให้ฟื้นตัวได้โดยเร็ว
นายกฯ เสียใจเหตุการณ์แผ่นดินไหวในเขตภาคตะวันตกของเนปาล แสดงความเสียใจถึงครอบครัวผู้สูญเสีย และให้กําลังใจเนปาลให้ฟื้นตัวได้โดยเร็ว
วันนี้ (4 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรีเปิดเผยต่อกรณีเหตุการณ์แผ่นดินไหวในเขต Jajarkot และ Rukum ในเนปาล เมื่อวันที่ 3 พฤศจิกายน 2566 โดยผลจากเหตุแผ่นดินไหวรุนแรงครั้งนี้ ทําให้สูญเสียชีวิต และทรัพย์สินจํานวนมาก โดยมีผู้เสียชีวิตกว่า 120 ราย และบาดเจ็บกว่า 100 คน
โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โพสต์ข้อความลงทวิตเตอร์ (X) แสดงความเสียใจต่อเหตุการณ์แผ่นดินไหวในเขต Jajarkot และ Rukum ในเนปาล และขอแสดงความเสียใจอย่างสุดซึ้งไปยังครอบครัวของผู้เสียชีวิตและผู้ได้รับบาดเจ็บจากเหตุการณ์ดังกล่าว ชาวไทยขอเป็นกําลังใจให้กับประชาชนชาวเนปาลและหวังว่าผู้ที่ได้รับผลกระทบและพื้นที่ภัยพิบัติจะสามารถฟื้นตัวโดยเร็ว
My deepest condolences to the families of the victims and those injured by the earthquake in Jajarkot and Rukum, Nepal on Friday (November 3). We stand in solidarity with the people of Nepal and wish a swift recovery of the victims and speedy restoration of the affected areas.
https://twitter.com/thavisin/status/1720726455179776420?s=46
“นายกรัฐมนตรีเสียใจต่อเหตุการณ์แผ่นดินไหวในเขตพื้นที่ภาคตะวันตกของเนปาล เมื่อกลางดึกคืนวันที่ 3 พฤศจิกายน 2566 ให้กําลังใจรัฐบาลและประชาชนชาวเนปาลในเหตุการณ์ครั้งนี้” นายชัย กล่าว
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปทอดพระเนตรการแสดงโขน ตอน “กุมภกรรณทดน้ำ” ณ หอประชุมใหญ่ ศูนย์วัฒนธรรมแห่งประเทศไทย
วันศุกร์ที่ 3 พฤศจิกายน 2566
03/11/2566
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงโขน ตอน “กุมภกรรณทดน้ํา” ณ หอประชุมใหญ่ ศูนย์วัฒนธรรมแห่งประเทศไทย
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงโขน ตอน “กุมภกรรณทดน้ํา” ณ หอประชุมใหญ่ ศูนย์วัฒนธรรมแห่งประเทศไทย
ในวันศุกร์ที่ ๓ พฤศจิกายน ๒๕๖๖ เวลา ๑๙.๐๐ น.พระบาทสมเด็จพระเจ้าอยู่หัว และสมเด็จพระนางเจ้า​ ฯ พระบรมราชินี ทรงพระกรุณาโปรดเกล้าโปรดกระหม่อมให้มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จัดการแสดงโขน ตอน “กุมภกรรณทดน้ํา” และเสด็จพระราชดําเนินไปทอดพระเนตรการแสดง โดยมี​ พันตํารวจเอก ทวี สอดส่อง รัฐมนตรีว่าการกระทรวงยุติธรรม​ พร้อมด้วยคณะรัฐมนตรี​ รวมทั้งนางพงษ์สวาท นีละโยธิน ปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรมรักษา​ราชการ​แทน​อธิบดี​กรม​ราชทัณฑ์​ และนางจิรภา สินธุนาวา ผู้ตรวจราชการกระทรวงยุติธรรม​ ในฐานะคณะกรรมการโครงการ​ราชทัณฑ์​ปัน​สุข​ ทําความ​ ดี​ เพื่อชาติ​ ศาสน์​ กษัตริย์​ เฝ้าทูลละออง​ธุลีพระบาท ณ ศูนย์วัฒนธรรมแห่งประเทศไทย กรุงเทพมหานคร
รัฐบาลไทย-ข่าวทำเนียบรัฐบาล-ปลัดณัฐพล เปิดงานสัมมนา Delta Future Industry Summit ประจำปี 2566 ย้ำภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
วันอาทิตย์ที่ 5 พฤศจิกายน 2566
05/11/2566
ปลัดณัฐพล เปิดงานสัมมนา Delta Future Industry Summit ประจําปี 2566 ย้ําภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
ปลัดณัฐพล เปิดงานสัมมนา Delta Future Industry Summit ประจําปี 2566 ย้ําภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
วันที่ 3 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานกล่าวเปิดงานสัมมนา Delta Future Industry Summit ประจําปี 2566 สุดยอดอุตสาหกรรมแห่งอนาคตของเดลต้า โดยมี ดร.พลาวุธ วงศ์วิวัฒน์ ผู้อํานวยการกองยุทธศาสตร์และแผนงาน เข้าร่วม ทั้งนี้นายแจ็คกี้ จาง ประธาน บริษัท เดลต้าอิเล็คทรอนิกส์ (ประเทศไทย) จํากัด (มหาชน) ให้การต้อนรับ ณ โรงแรม แกรนด์ เซนเตอร์ พอยต์ เทอมินอล 21 กรุงเทพฯ
ปลัดกระทรวงอุตสาหกรรม กล่าวว่า ตามที่สหประชาชาติประกาศการเริ่มเข้าสู่ยุคโลกเดือด ทําให้การเปลี่ยนแปลงสภาพภูมิอากาศโลกกลายมาเป็นเรื่องเร่งด่วนที่ต้องให้ความสนใจ เนื่องจากผลกระทบของการเปลี่ยนแปลงสภาพภูมิอากาศมีความชัดเจนมากขึ้น
กระทรวงอุตสาหกรรม (อก.) ตระหนักถึงความสําคัญในเรื่องสิ่งแวดล้อม จึงส่งเสริมให้เกิดการเปลี่ยนแปลงภาคอุตสาหกรรมอย่างเร่งด่วน ให้ภาคอุตสาหกรรมลดการปล่อยก๊าซเรือนกระจก และมุ่งสู่การปล่อยคาร์บอนสุทธิเป็นศูนย์ภายในปี พ.ศ. 2565 เพื่อให้อุตสาหกรรมอยู่ร่วมกับชุมชนได้อย่างยั่งยืน และ อก. ยังเร่งผลักดันให้ภาคอุตสาหกรรมเข้าสู่สังคมคาร์บอนต่ํา โดยการเพิ่มประสิทธิภาพการใช้พลังงาน และหันมาใช้พลังงานทดแทน ส่งเสริมการใช้รถยนต์ไฟฟ้าในประเทศให้เพิ่มขึ้น ตามนโยบาย 30@30 คือการตั้งเป้าผลิตรถยนต์ที่ปล่อยมลพิษเป็นศูนย์ ให้ได้อย่างน้อย 30% ของการผลิตยานยนต์ทั้งหมดในปี ค.ศ. 2030 หรือ พ.ศ.2573 และการเตรียมปฏิบัติตามมาตรฐานการปล่อยก๊าซเรือนกระจกภาคบังคับของยูโร 5 และยูโร 6 ในอนาคต
และหนึ่งในโครงการที่ อก. ดําเนินการเพื่อสิ่งแวดล้อมคือ การมอบรางวัลอุตสาหกรรมสีเขียวหรือ GI ให้กับผู้ประกอบกิจการที่เป็นมิตรกับสิ่งแวดล้อมและความรับผิดชอบต่อสังคม ที่ถือเป็นการมีส่วนร่วมของภาคเอกชนในการร่วมเปลี่ยนแปลงการผลิตและธุรกิจเข้าสู่กระบวนการที่เป็นมิตรต่อสิ่งแวดล้อมมากขึ้น ซึ่งเดลต้าก็ได้รับรางวัล GI เมื่อปี 2560 อก. ขอแสดงความชื่นชมเดลต้า ที่มุ่งมั่นดําเนินงานอย่างเป็นมิตรต่อสิ่งแวดล้อม และเป็นส่วนร่วมในการผลักดันสนับสนุนประเทศไทยในการบรรลุเป้าหมายการลดการปล่อยก๊าซเรือนกระจกในอนาคต
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมส่วนราชการในสังกัดกระทรวงยุติธรรมพื้นที่จังหวัดเชียงใหม่ มอบนโยบาย​และรับฟังปัญหา พร้อมให้กำลังใจ
วันอาทิตย์ที่ 5 พฤศจิกายน 2566
05/11/2566
รัฐมนตรีว่าการกระทรวงยุติธรรม ประชุมส่วนราชการในสังกัดกระทรวงยุติธรรมพื้นที่จังหวัดเชียงใหม่ มอบนโยบาย​และรับฟังปัญหา พร้อมให้กําลังใจ
รัฐมนตรีว่าการกระทรวงยุติธรรม ประชุมส่วนราชการในสังกัดกระทรวงยุติธรรมพื้นที่จังหวัดเชียงใหม่ มอบนโยบาย​และรับฟังปัญหา พร้อมให้กําลังใจ
ในวันเสาร์ที่ ๔ พฤศจิกายน ๒๕๖๖ เวลา ๑๖.๓๐ น. ณ ห้องประชุม อาคารสํานักงาน ป.ป.ส. ภาค ๕ จังหวัดเชียงใหม่ พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะที่ปรึกษารัฐมนตรีว่าการกระทรวงยุติธรรม ได้ประชุมหารือร่วมกับหัวหน้าส่วน​ราชการ​กระทรวงยุติธรรมใน​พื้นที่​จังหวัดเชียงใหม่ เพื่อมอบนโยบายโครงการ Quick Win รวมถึงจุดเน้นและแนวทางการขับเคลื่อนนโยบายไปสู่การปฏิบัติในพื้นที่จังหวัดเชียงใหม่ พร้อมทั้งได้ร่วมแลกเปลี่ยนความคิดเห็นเพื่อประกอบการขับเคลื่อน
นอกจากนี้ ได้เปิดโอกาสให้แต่ละหน่วยงานนําเสนอการทํางาน ปัญหา อุปสรรค เพื่อร่วมกันค้นหาแนวทางแก้ไขปัญหาของแต่ละหน่วยงาน ซึ่งการประชุมครั้งนี้จัดขึ้นภายหลังจากที่รัฐมนตรีว่าการกระทรวงยุติธรรมลงพื้นที่ตรวจเยี่ยมหน่วยงานด้านสกัดกั้นยาเสพติดพื้นที่ชายแดนภาคเหนือ เพื่อร่วมผลักดันการจัดตั้งหน่วยบัญชาการสกัดกั้นและปราบปรามยาเสพติด สารตั้งต้นและเคมีภัณฑ์ภาคเหนือ ตามความเห็นชอบของคณะกรรมการ ป.ป.ส. ที่มีนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธาน
ทั้งนี้ รัฐมนตรีว่าการกระทรวงยุติธรรมได้กําหนดจุดเน้นที่ต้องการให้กระทรวงยุติธรรมเข้าไปอยู่ในชุมชน/หมู่บ้านเพื่อเป็นกลไกช่วยเหลือประชาชน เป็นที่พึ่งของประชาชน ผ่านกลไกยุติธรรมชุมชน และสํานักงานยุติธรรมจังหวัด รวมทั้งนโยบายการช่วยเหลือลูกหนี้ กยศ. และผู้ค้ําประกันเงินกู้ กยศ. ตามกฎหมายที่มีการแก้ไขฉบับใหม่ การช่วยเหลือชาวบ้านที่มีปัญหาเรื่องสัญชาติ ซึ่งในพื้นที่ภาคเหนือมีเป็นจํานวนมาก การแก้ปัญหานักโทษล้นคุก การพัฒนาคนยุติธรรมให้มีอัตลักษณ์ มีภาวะผู้นําผ่านหลักสูตรแกนกลาง ซึ่งเรื่องนี้ทั้งส่วนกลางและส่วนพื้นที่สามารถดําเนินการคู่ขนานร่วมกันได้
โดยการประชุมครั้งนี้ รัฐมนตรีว่าการกระทรวงยุติธรรม ได้เน้นย้ําแนวทางการแก้ไขปัญหา โดยให้หน่วยงานในระดับพื้นที่ได้พูดคุย แลกเปลี่ยนความคิดเห็นร่วมกัน รวมถึงการดึงภาคส่วนต่าง ๆ ในพื้นที่ เช่น มหาวิทยาลัย ภาคประชาสังคม ผ่านการศึกษาวิจัยเพื่อสร้างแนวทางรูปแบบใหม่ในการพัฒนาการให้บริการประชาชน เพื่อนําความยุติธรรมเข้าหาประชาชนอย่างทั่วถึง และทําให้ประชาชนเกิดความเชื่อมั่นต่อกระทรวงยุติธรรมต่อไป
รัฐบาลไทย-ข่าวทำเนียบรัฐบาล-“ชนินทร์” เผย ‘นายก’ เร่งสร้างความพร้อมพื้นที่ EEC ดึงดูดการลงทุน เตรียมตั้ง ’คณะกรรมการเร่งรัด’ สร้างความเชื่อมั่นใน60วัน
วันอาทิตย์ที่ 5 พฤศจิกายน 2566
05/11/2566
“ชนินทร์” เผย ‘นายก’ เร่งสร้างความพร้อมพื้นที่ EEC ดึงดูดการลงทุน เตรียมตั้ง ’คณะกรรมการเร่งรัด’ สร้างความเชื่อมั่นใน60วัน
“ชนินทร์” เผย ‘นายก’ เร่งสร้างความพร้อมพื้นที่ EEC ดึงดูดการลงทุน เตรียมตั้ง ’คณะกรรมการเร่งรัด’ สร้างความเชื่อมั่นใน60วัน
วันนี้ (5 พ.ย.66) นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึงการเดินทางไปตรวจราชการในพื้นที่เขตพัฒนาพิเศษภาคตะวันออก หรืออีอีซี ของนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลังว่า ตนได้มีโอกาสร่วมคณะในฐานะตัวแทนของรองนายกภูมิธรรม เวชยชัย ที่ติดภารกิจไปร่วมเปิดงานแสดงสินค้านานาชาติที่ประเทศจีน หรือ CIIE โดยการตรวจราชการครั้งนี้ นายกรัฐมนตรีมีความมุ่งมั่นที่จะเร่งรัดการการลงทุนจริงของภาคเอกชนในพื้นที่อีอีซีให้เกิดขึ้นโดยเร็ว เพื่อเร่งสร้างงาน สร้างการผลิต และมูลค่าการเติบโตทางเศรษฐกิจให้กับประเทศ จึงมีความจําเป็นต้องให้หน่วยงานต่างๆบูรณาการการทํางาน และสื่อสารความพร้อมของโครงสร้างพื้นฐานต่างๆให้ชัดเจน ทั้งการเดินทาง การขนส่งสินค้า การบริการน้ํา การบริการไฟฟ้า และสิทธิประโยชน์ต่างๆ เป็นต้น เพื่อสร้างความมั่นใจให้เอกชนต่างๆที่นายกรัฐมนตรีได้เชิญชวนมาร่วมลงทุนในประเทศในช่วงที่ผ่านมา และที่เตรียมการจะเชิญชวนต่อในเร็วๆนี้
นายชนินทร์กล่าวว่า การลงพื้นที่ครั้งนี้ นายกได้สั่งการให้การท่าเรือแห่งประเทศไทย หาแนวทางที่จะเร่งรัดการก่อสร้างท่าเรือแหลมฉบังส่วนต่อขยายให้ดําเนินการได้ตามแผน เพื่อสร้างความมั่นใจว่าจะมีโครงสร้างพื้นฐานในการขนส่งสินค้ารองรับเพียงพอ และได้รับทราบแนวทางการบริหารจัดการน้ําในเขตพื้นที่นิคมอุตสาหกรรม ว่าได้มีการปรับแผนการผันน้ําเพื่อรองรับช่วงที่คาดว่าน้ําจะน้อยลงแล้ว จึงสามารถมั่นใจได้ว่าจะมีน้ําเพียงพอต่อการใช้งานทั้ง 4 วัตถุประสงค์ ได้แก่ การอุปโภคบริโภค การเกษตร อุตสาหกรรม และการดํารงระบบนิเวศทางธรรมชาติ รวมถึงเป็นสักขีพยามการประกาศความร่วมมือในการบริหารจัดการน้ําร่วมกันระหว่างรัฐและเอกชนผู้ได้รับสัมปทานทั้ง 2 รายคือ บริษัท วงษ์สยามก่อสร้าง จํากัด และบริษัท จัดการและพัฒนาทรัพยากรน้ําภาคตะวันออก จํากัด (มหาชน) หรืออีสท์ วอเตอร์ อีกด้วย
“เพื่อเร่งคลี่คลายปัญหาการจัดเตรียมโครงสร้างพื้นฐานอื่นๆ และการลดอุปสรรคที่ขวางการตัดสินใจลงทุนของเอกชนในต่างประเทศ นายกรัฐมนตรีได้สั่งการให้ตั้งคณะกรรมการเร่งรัดการลงทุนในพื้นที่อีอีซี เพื่อหาข้อสรุปทุกกรณีให้ชัดเจนภายใน 60 วันก่อนกลับลงมาตรวจราชการในพื้นที่นี้อีกครั้งหนึ่ง” นายชนินทร์กล่าว
รัฐบาลไทย-ข่าวทำเนียบรัฐบาล-PM expresses condolences over earthquake disaster in Western Nepal
วันอาทิตย์ที่ 5 พฤศจิกายน 2566
05/11/2566
PM expresses condolences over earthquake disaster in Western Nepal
PM expresses condolences over earthquake disaster in Western Nepal
November 4, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin expressed condolences on his Twitter (X) account over the earthquake disaster in Nepal’s Jajarkot and Rukum districts on November 3, 2023, which have costed over 120 lives and injured over 100 people. Here’s the Prime Minister’s post:
“My deepest condolences to the families of the victims and those injured by the earthquake in Jajarkot and Rukum, Nepal on Friday (November 3). We stand in solidarity with the people of Nepal and wish a swift recovery of the victims and speedy restoration of the affected areas.” (https://twitter.com/thavisin/status/1720726455179776420?s=46...)
According to the Government Spokesperson, the Prime Minister conveyed his moral support to the Nepalese Government and people for fast recovery of the incident.
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา เฝ้ารับเสด็จ ในหลวง พระราชินี ทอดพระเนตรการแสดงโขนรอบปฐมทัศน์ ตอน “กุมภกรรณทดน้ำ”
วันอาทิตย์ที่ 5 พฤศจิกายน 2566
05/11/2566
รัฐมนตรีฯ พิมพ์ภัทรา เฝ้ารับเสด็จ ในหลวง พระราชินี ทอดพระเนตรการแสดงโขนรอบปฐมทัศน์ ตอน “กุมภกรรณทดน้ํา”
รัฐมนตรีฯ พิมพ์ภัทรา เฝ้ารับเสด็จ ในหลวง พระราชินี ทอดพระเนตรการแสดงโขนรอบปฐมทัศน์ ตอน “กุมภกรรณทดน้ํา”
วันที่ 3 พฤศจิกายน 2566 เวลา 19.00 น.นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เฝ้าทูลละอองธุลีพระบาทรับเสด็จ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนิน ทอดพระเนตรการแสดงโขน เรื่อง รามเกียรติ์ ตอน “กุมภกรรณทดน้ํา” ณ หอประชุมใหญ่ ศูนย์วัฒนธรรมแห่งประเทศไทย เขตห้วยขวาง กรุงเทพมหานคร
โอกาสนี้ ทอดพระเนตรการแสดงรําถวายพระพร และวิดีทัศน์เบื้องหลังการจัดการแสดงโขนรอบปฐมทัศน์ แล้วทอดพระเนตรการแสดงโขน ฯ เรื่อง รามเกียรติ์ ตอน "กุมภกรรณทดน้ํา" ซึ่งจัดแสดงขึ้นเพื่อเฉลิมพระเกียรติเนื่องในโอกาสที่พระบาทสมเด็จพระเจ้าอยู่หัว ทรงเจริญพระชนมพรรษา 71 พรรษา 28 กรกฎาคม 2566 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 91 พรรษา 12 สิงหาคม 2566 โดยยึดแนวบทละครเรื่องรามเกียรติ์ ซึ่งเป็นบทพระราชนิพนธ์ของพระบาทสมเด็จพระพุทธยอดฟ้าจุฬาโลกมหาราช จับตอนตั้งแต่ หลังจากที่กุมภกรรณทําศึกโมกขศักดิ์กับพระลักษมณ์ แต่ไม่สําเร็จ ยังไม่สามารถสังหารพระลักษมณ์ได้ จึงคิดหาวิธีทํากลศึก นิมิตกายลงไปใต้น้ําทําพิธีทดน้ํานอนขวางแม่น้ําไว้ เพื่อขัดขวางกองทัพพระราม
ตลอดระยะเวลาที่ผ่านมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงห่วงใยในการแสดงโขนซึ่งเป็นศิลปะการแสดงชั้นสูงของไทยจะเลือนหายไป จึงมีพระราชเสาวนีย์ให้รวบรวมครูผู้เชี่ยวชาญและศิลปินหลายท่าน ศึกษาค้นคว้าศาสตร์และศิลป์ที่เป็นภูมิปัญญาของการจัดแสดงโขน โดยให้มูลนิธิส่งเสริมศิลปาชีพฯร่วมฟื้นฟูโดยจัดสร้างเครื่องแต่งกาย ศิราภรณ์ หัวโขนและเครื่องประดับทุกชนิดของโขนขึ้นมาใหม่อย่างสวยงามปรับปรุงวิธีการแต่งหน้าโขน และส่งเสริมให้ครูผู้เชี่ยวชาญโขน ฝึกฝนเยาวชนรุ่นใหม่ขึ้นมา เพื่อสืบทอดการแสดงโขนต่อไป
รัฐบาลไทย-ข่าวทำเนียบรัฐบาล-ดีอี เป็นประธานการประชุมเตรียมการสำหรับการประชุมสมัชชาใหญ่สมัยที่ 16 APT
วันอาทิตย์ที่ 5 พฤศจิกายน 2566
ดีอี เป็นประธานการประชุมเตรียมการสําหรับการประชุมสมัชชาใหญ่สมัยที่ 16 APT
ดีอี เป็นประธานการประชุมเตรียมการสําหรับการประชุมสมัชชาใหญ่สมัยที่ 16 APT
วันนี้ (5 พฤศจิกายน 2566) นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม ได้รับเลือกจากที่ประชุมให้ทําหน้าที่ประธานการประชุมเตรียมการสําหรับการประชุมสมัชชาใหญ่สมัยที่ 16 ขององค์การโทรคมนาคมแห่งเอเชียและแปซิฟิก (APT) เพื่อร่วมกันพิจารณาแผนยุทธศาสตร์สําหรับรอบ 3 ปี (2024 - 2026) ของ APT ก่อนนําเสนอให้ที่ประชุมสมัชชาใหญ่สมัยที่ 16 ของ APT ต่อไป โดยมีผู้แทนจากสมาชิก APT เข้าร่วมจํานวน 19 ประเทศ รวมทั้ง Mr. Manasori Kondo เลขาธิการ APT และ Mr.LIU Ziping รองเลขาธิการ APT ณ โรงแรมสวิสโซเทล กรุงเทพ รัชดา
____________________________
รัฐบาลไทย-ข่าวทำเนียบรัฐบาล-“คารม” เผยผู้ใช้สิทธิบัตรทองที่ได้รับความเสียหายจากการรักษา มีสิทธิได้รับเงินช่วยเหลือเบื้องต้นสูงสุด 4 แสนบาท ต้องยื่นเรื่องภายใน 2 ปี
วันอาทิตย์ที่ 5 พฤศจิกายน 2566
05/11/2566
“คารม” เผยผู้ใช้สิทธิบัตรทองที่ได้รับความเสียหายจากการรักษา มีสิทธิได้รับเงินช่วยเหลือเบื้องต้นสูงสุด 4 แสนบาท ต้องยื่นเรื่องภายใน 2 ปี
“คารม” เผยผู้ใช้สิทธิบัตรทองที่ได้รับความเสียหายจากการรักษา มีสิทธิได้รับเงินช่วยเหลือเบื้องต้นสูงสุด 4 แสนบาท ต้องยื่นเรื่องภายใน 2 ปี
วันนี้ (5 พ.ย.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า การให้บริการทางการแพทย์และสาธารณสุขภายใต้ “ระบบหลักประกันสุขภาพแห่งชาติ” (บัตรทอง) รัฐบาลร่วมกับหน่วยงานที่เกี่ยวข้องมุ่งดําเนินการเพื่อประโยชน์บริการรักษาพยาบาลและสาธารณสุขที่จําเป็นให้กับประชาชนผู้มีสิทธิอย่างมีคุณภาพและมาตรฐาน แต่โอกาสที่จะเกิดภาวะไม่พึงประสงค์จากการรับบริการย่อมเกิดขึ้นได้ จึงต้องมีมาตรการรองรับเพื่อสร้างความมั่นใจต่อการเข้ารับบริการและเป็นการดูแลช่วยเหลือเบื้องต้นผู้ป่วยหากเกิดภาวะไม่พึงประสงค์ขึ้น ขณะเดียวกันยังช่วยลดความขัดแย้งและการฟ้องร้องระหว่างผู้รับบริการและผู้ให้บริการในระบบสุขภาพได้
นายคารม กล่าวว่า รัฐบาล โดยสปสช. กําหนดประเภทความเสียหายและอัตราการจ่ายเงินช่วยเหลือเบื้องต้นเป็น 3 กรณี คือ กรณีเสียชีวิตหรือทุพพลภาพอย่างถาวร เป็นการจ่ายเงินช่วยเหลือตั้งแต่ 240,000 บาท แต่ไม่เกิน 400,000 บาท กรณีสูญเสียอวัยวะหรือพิการ เป็นการจ่ายเงินช่วยเหลือตั้งแต่ 100,000 บาท แต่ไม่เกิน 240,000 บาท และกรณีบาดเจ็บหรือเจ็บป่วยต่อเนื่อง เป็นการจ่ายเงินช่วยเหลือไม่เกิน 100,000 บาท ระยะเวลา ภายใน 2 ปี นับตั้งแต่วันที่ทราบความเสียหาย
“ผู้เสียหายสามารถยื่นคําร้องขอรับเงินชดเชยได้ที่ หน่วยบริการในระบบหลักประกันสุขภาพแห่งชาติ
รวมถึงสํานักงานสาธารณสุขจังหวัด (ในจังหวัดที่เกิดเหตุ) หรือ สํานักงานหลักประกันสุขภาพแห่งชาติ เขต 1-13 หน่วยรับเรื่องร้องเรียนอื่นที่เป็นอิสระจากผู้ถูกร้องเรียน ตามมาตรา 50(5) “ศูนย์สิทธิบัตรทอง” และสํานักงานหลักประกันสุขภาพแห่งชาติ ชั้น 2 อาคารบี ศูนย์ราชการเฉลิมพระเกียรติฯ ถนนแจ้งวัฒนะ หลักสี่ กรุงเทพมหานคร สามารถสอบถามเพิ่มเติมที่ “สายด่วน สปสช.โทร1330” นายคารม ย้ํา
รัฐบาลไทย-ข่าวทำเนียบรัฐบาล-ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จังหวัดพิจิตร
วันอาทิตย์ที่ 5 พฤศจิกายน 2566
05/11/2566
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จังหวัดพิจิตร
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จังหวัดพิจิตร
จังหวัดพิจิตร : วันที่ 3 พฤศจิกายน 2566 นายสมปอง หวังรุ่งวิชัยศรี อุตสาหกรรมจังหวัดพิจิตร (อสจ.พิจิตร) พร้อมด้วย นางสาวนิจรินทร์ โอภาสเสถียร ผู้อํานวยการศูนย์ส่งเสริมอุตสาหกรรมภาคที่ 2 จังหวัดพิษณุโลก และ นางเกษสุดา ดอนเมือง ผู้อํานวยการศูนย์ส่งเสริมอุตสาหกรรมภาคที่ 3 จังหวัดพิจิตร กรมส่งเสริมอุตสาหกรรม ร่วมจัดกิจกรรมโครงการ "อุตสาหกรรมรวมใจ ช่วยพี่น้องชาวไทย" มอบ “ถุงยิ้มพิมพ์ใจ MIND ไม่ทิ้งกัน” ช่วยเหลือผู้ประสบอุทกภัย จังหวัดพิจิตร โดยมีนายธงชัย ขิมมากทอง นายอําเภอบึงนาราง และนายสุรพล เนตรแก้ว นายก อบต.บางลาย ให้การต้อนรับ ณ อบต.บางลาย อําเภอบึงนาราง จังหวัดพิจิตร
อสจ.พิจิตร กล่าวว่า กระทรวงอุตสาหกรรม ได้เตรียมแผนรับมือสถานการณ์น้ําท่วมผ่านโครงการ "อุตสาหกรรมรวมใจ ช่วยพี่น้องชาวไทย" เพื่อเยียวยาผู้ประกอบการและประชาชนที่ได้รับผลกระทบจากอุทกภัย โดยได้นําสิ่งของอุปโภค บริโภค และของใช้ที่จําเป็นจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ แพคเป็น “ถุงยิ้มพิมพ์ใจ MIND ไม่ทิ้งกัน” โดยทางสํานักงานอุตสาหกรรมจังหวัดพิจิตร ได้รับทราบข้อมูลจาก อบต.บางลาย ว่า ในพื้นที่ความรับผิดชอบได้ประสบอุทกภัยน้ําท่วมครอบคลุมทั้งตําบล มีครัวเรือนที่ได้รับผลกระทบ จํานวน 609 ครัวเรือน จึงได้ร่วมกับศูนย์ส่งเสริมอุตสาหกรรมภาคที่ 2 จังหวัดพิษณุโลก ศูนย์ส่งเสริมอุตสาหกรรมภาคที่ 3 จังหวัดพิจิตร ที่ตั้งอยู่ในพื้นที่เขตภาคเหนือตอนล่าง ร่วมส่งมอบถุงยังชีพให้กับผู้ประสบอุทกภัยในการก้าวข้ามช่วงเวลาที่ยากลําบาก
รัฐบาลไทย-ข่าวทำเนียบรัฐบาล-เกษตร - พาณิชย์ ติดตามความคืบหน้ามาตรการบริหารจัดการข้าวเปลือกนาปี 2566/67
วันพฤหัสบดีที่ 2 พฤศจิกายน 2566
เกษตร - พาณิชย์ ติดตามความคืบหน้ามาตรการบริหารจัดการข้าวเปลือกนาปี 2566/67
เกษตร - พาณิชย์ ติดตามความคืบหน้ามาตรการบริหารจัดการข้าวเปลือกนาปี 2566/67
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมนโยบายคณะกรรมการนโยบายและบริหารข้าวแห่งชาติ (นบข.) โดยมี นายประยูร อินสกุล ปลัดกระทรวงเกษตรและสหกรณ์ นายพีรพันธ์ คอทอง รองปลัดกระทรวงเกษตรและสหกรณ์ ผู้แทนหน่วยงานในสังกัดกระทรวงเกษตรและสหกรณ์ ผู้แทนธนาคารเพื่อการเกษตรและสหกรณ์การเกษตร ผู้แทนกระทรวงพาณิชย์ และเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ โดยในที่ประชุมได้พิจารณามาตรการบริหารจัดการข้าวเปลือกนาปี 2566/67 ได้แก่ 1) สินเชื่อชะลอการขายข้าวเปลือกนาปี และ 2) การชดเชยดอกเบี้ยให้ผู้ประกอบการเก็บสต็อก
ทั้งนี้ กระทรวงเกษตรและสหกรณ์ได้มอบหมายให้กรมการข้าวและกรมส่งเสริมสหกรณ์ร่วมจัดทําข้อมูลเพื่อนําเสนอต่อคณะรัฐมนตรีเพื่อพิจารณาต่อไป
รัฐบาลไทย-ข่าวทำเนียบรัฐบาล-รองโฆษกรัฐบาล มั่นใจ ทีมรัฐบาล หาทางออกให้ม้อบรถตู้-แท็กซี่ ได้ หลังรองนายกรัฐมนตรีสั่งเดินหน้าทันที ตั้งคณะทำงานตรวจสอบและแก้ไขปัญหาแล้ว
วันพฤหัสบดีที่ 2 พฤศจิกายน 2566
02/11/2566
รองโฆษกรัฐบาล มั่นใจ ทีมรัฐบาล หาทางออกให้ม้อบรถตู้-แท็กซี่ ได้ หลังรองนายกรัฐมนตรีสั่งเดินหน้าทันที ตั้งคณะทํางานตรวจสอบและแก้ไขปัญหาแล้ว
รองโฆษกรัฐบาล มั่นใจ ทีมรัฐบาล หาทางออกให้ม้อบรถตู้-แท็กซี่ ได้ หลังรองนายกรัฐมนตรีสั่งเดินหน้าทันที ตั้งคณะทํางานตรวจสอบและแก้ไขปัญหาแล้ว
วันที่ 2 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยถึงกรณีที่กลุ่มผู้ประกอบการรถขนส่งสาธารณะ (รถตู้ รถเมล์สาธารณะ หรือรถร่วม บขส. และรถบรรทุก) รวมตัวกันมายื่นหนังสือร้องเรียนขอให้ลดราคาแก๊ส NGV โดยสัปดาห์ก่อนหน้านี้กลุ่มผู้ประกอบการดังกล่าวฯ นําโดยสมาคมรถบรรทุกมาร้องเรียนขอความเป็นธรรมกับกระทรวงพลังงานไปแล้ว เช่นเดียวกับกลุ่มผู้ขับแท็กซี่ที่ได้ยื่นหนังสือร้องเรียนเรื่องการที่ ปตท. ปิดตัวปั๊มแก๊สลงจํานวนมากทําให้กระทบต่อการประกอบอาชีพ โดยระบุความคืบหน้าว่า นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ให้ความสําคัญ เร่งแก้ปัญหาทันที มอบหมายตั้งคณะทํางานตรวจสอบและแก้ไขปัญหาร้องเรียนความเดือดร้อนจากราคาค่าเชื้อเพลิง NGV จากผู้ประกอบการรถตู้ รถเมล์สาธารณะ รถบรรทุก และกลุ่มแท๊กซี่โดยเร่งด่วน
คณะทํางานดังกล่าวจะบูรณาการ​ทํางานระหว่างทุกหน่วยงานที่เกี่ยวข้อง เพื่อตรวจสอบปัญหาและแก้ไขปัญหาทุกกรณีให้ตรงจุดและทันท่วงที ซึ่งคาดว่าปัญหาจะคลี่คลายลงได้ โดยทางกระทรวงพลังงานจะให้ความสําคัญในการแจ้งความคืบหน้าของการทํางานเรื่องนี้ให้ผู้เดือดร้อนทราบเป็นระยะๆ​ ด้วย
รัฐบาลไทย-ข่าวทำเนียบรัฐบาล-ธอส. เปิดตัวเงินฝากออมทรัพย์ GHB Welfare Savings อัตราดอกเบี้ยสูงถึง 1.85% ต่อปี  รับฝากตั้งแต่วันนี้ถึง 30 ธ.ค.2566
วันพฤหัสบดีที่ 2 พฤศจิกายน 2566
02/11/2566
ธอส. เปิดตัวเงินฝากออมทรัพย์ GHB Welfare Savings อัตราดอกเบี้ยสูงถึง 1.85% ต่อปี  รับฝากตั้งแต่วันนี้ถึง 30 ธ.ค.2566
ธอส. เปิดตัวเงินฝากออมทรัพย์ GHB Welfare Savings ด้วยอัตราดอกเบี้ยสูงถึง 1.85% ต่อปี สําหรับลูกค้าที่มีวงเงินฝากคงเหลือไม่เกิน 10 ล้านบาท พิเศษ!! ลูกค้าจะได้รับดอกเบี้ยเงินฝากทุก ๆ วันที่ 15 ของเดือน และไม่เสียภาษีดอกเบี้ยเงินฝาก
ธนาคารอาคารสงเคราะห์ (ธอส.) ตอบแทนลูกค้าที่ปฏิบัติงานในหน่วยงานที่มีสวัสดิการกับธนาคารหรือเป็นสมาชิกของสภา/สมาคมที่เข้าร่วมโครงการ Life Begin with GHB ให้ได้รับผลตอบแทนที่ดีจากการออมเงินและได้รับประโยชน์สูงสุดจากอัตราดอกเบี้ยในช่วงขาขึ้น ส่งท้ายปี 2566 กับ “เงินฝากออมทรัพย์ GHB Welfare Savings” ด้วยอัตราดอกเบี้ยสูงถึง 1.85% ต่อปี สําหรับลูกค้าที่มีวงเงินฝากคงเหลือไม่เกิน 10 ล้านบาท พิเศษ!! ลูกค้าจะได้รับดอกเบี้ยเงินฝากทุก ๆ วันที่ 15 ของเดือน และไม่เสียภาษีดอกเบี้ยเงินฝาก ผู้ที่สนใจสามารถเปิดบัญชีเงินฝากออมทรัพย์ GHB Welfare Savings ขั้นต่ํา 10,000 บาทขึ้นไป ได้ตั้งแต่วันนี้ถึงวันที่ 30 ธันวาคม 2566 หรือจนกว่าจะเต็มกรอบวงเงิน สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-“เกณิกา” เผยรัฐบาลเร่งแก้ปัญหาฝุ่น PM2.5 โดย 2 กระทรวงหลัก ทส.-กษ. ผนึกกำลังแก้ปัญหาเชิงรุก 10 ป่าอนุรักษ์ 10 ป่าสงวนแห่งชาติ และพื้นที่เกษตรลดการเผา 50 เปอร์เซ็นต์
วันพฤหัสบดีที่ 2 พฤศจิกายน 2566
02/11/2566
“เกณิกา” เผยรัฐบาลเร่งแก้ปัญหาฝุ่น PM2.5 โดย 2 กระทรวงหลัก ทส.-กษ. ผนึกกําลังแก้ปัญหาเชิงรุก 10 ป่าอนุรักษ์ 10 ป่าสงวนแห่งชาติ และพื้นที่เกษตรลดการเผา 50 เปอร์เซ็นต์
“เกณิกา” เผยรัฐบาลเร่งแก้ปัญหาฝุ่น PM2.5 โดย 2 กระทรวงหลัก ทส.-กษ. ผนึกกําลังแก้ปัญหาเชิงรุก 10 ป่าอนุรักษ์ 10 ป่าสงวนแห่งชาติ และพื้นที่เกษตรลดการเผา 50 เปอร์เซ็นต์ พร้อมดึงเทคโนโลยีแจ้งเตือนประชาชนแบบครอบคลุม
วันที่ 2 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พล.ต.อ.พัชรวาท วงษ์สุวรรณ รมว.ทรัพยากรธรรมชาติและสิ่งแวดล้อม ได้มีการหารือกับ ร.อ.ธรรมนัส พรหมเผ่า รมว.เกษตรและสหกรณ์ เพื่อร่วมมือและกําหนดแนวทางแก้ปัญหา โดยในภาคเกษตรจะมีส่วนสําคัญอย่างยิ่งในการที่จะช่วยลดฝุ่นPM 2.5 ซึ่งจากการหารือได้ร่วมกันกําหนดเป้าหมายหลักแบบมุ่งเป้า ได้แก่ 10 ป่าอนุรักษ์ 10 ป่าสงวนแห่งชาติ และพื้นที่เกษตรที่ไฟใหม้ซ้ําซาก จะลดป่าเผาไหม้ และพื้นที่เกษตรเผาไหม้ลงร้อยละ 50 พื้นที่ ส่วนเป้าหมายรองเป็นพื้นที่อื่น ๆ ที่ต้องลดการเผาไหม้ และควบคุม
น.ส.เกณิกา กล่าวต่อว่า รัฐบาลได้กําหนดแนวทางบริหารจัดการเชื้อเพลิงในพื้นที่เกษตร จัดทําข้อมูลเกษตรกรและจํานวนพื้นที่ กําหนดเงื่อนไขการเผา และประกาศให้รับรู้ ใช้ระบบ Burn Check ประมวลผล พร้อมทั้งส่งเสริมเกษตรปลอดการเผา โดยเฉพาะในพื้นที่ไร่อ้อย และพื้นที่นาข้าว การบริหารจัดการเศษวัสดุเหลือใช้การเกษตร ในพื้นที่เกษตรรอบโรงไฟฟ้า ชีวมวลในรัศมี 50 กิโลเมตร การแปรรูปสร้างมูลค่าเพิ่ม
น.ส.เกณิกา กล่าวต่อว่า พล.ต.อ.พัชรวาท เข้าใจเกษตรกร หากจําเป็นต้องเผา ให้ขออนุญาตฝ่ายปกครอง หรือ อปท. ก่อน ฝ่ายปกครอง หรืออปท. อนุญาตเผาตามหลักเกณฑ์ที่ตกลงกัน และกํากับดูแลอย่างใกล้ชิด ประมวลผล ผ่านระบบ Burn Check จัดตั้งชุดปฏิบัติการประจําพื้นที่ (ระดับอําเภอ) เฝ้าระวัง ออกตรวจป้องปราม ระงับ ยับยั้ง แจ้งเหตุ และระดมสรรพกําลัง เฝ้าระวัง ป้องกันการลักลอบเผา พร้อมกันนี้จะให้มีการนําระบบการรับรองผลผลิตทางเกษตรแบบไม่เผา (GAP PM2s Free) มาใช้เป็นเครื่องมือปรับเปลี่ยนระบบการปลูกพืช และการเปลี่ยนพืชที่มีการเผาให้ปลอดการเผา ได้แก่ ข้าวโพดเลี้ยงสัตว์ในพื้นที่สูงอ้อย ข้าว กําหนดเงื่อนไขเรื่องการห้ามเผากับมาตรการสนับสนุนต่าง ๆ ของภาครัฐ
“ในส่วนของการแก้ปัญหาฝุ่น PM.2.5 ที่กลับมาอีกครั้ง หลังจากที่ฤดูฝนกําลังจะหมดไป โดยเฉพาะพื้นที่กรุงเทพฯ และปริมณฑล ซึ่งมีปัญหารุนแรงด้านมลพิษฝุ่นมาโดยตลอด ค่าฝุ่น PM.2.5 เพิ่มขึ้นอย่างมีนัยสําคัญ และอยู่ในระดับที่มีผลกระทบต่อสุขภาพ ทั้งนี้ กระทรวงทรัพยากรธรรมชาติและสิ่งแวดล้อมได้เตรียมความพร้อมปฏิบัติการเชิงรุก มีสถานีตรวจวัดคุณภาพอากาศทั่วประเทศ และมีระบบแจ้งเตือนข้อมูลไปยังประชาชน โดยนับจากวันนี้ไปศูนย์แก้ไขปัญหามลพิษทางอากาศจะทําหน้าที่เป็นศูนย์กลางในการให้ข้อมูลสถานการณ์ฝุ่นแก่ประชาชนอย่างต่อเนื่อง” น.ส.เกณิกา กล่าว
รัฐบาลไทย-ข่าวทำเนียบรัฐบาล-DE เผยศูนย์ AOC 1441 วันแรกรับสาย 1,025 สาย
วันพฤหัสบดีที่ 2 พฤศจิกายน 2566
DE เผยศูนย์ AOC 1441 วันแรกรับสาย 1,025 สาย
DE เผยศูนย์ AOC 1441 วันแรกรับสาย 1,025 สาย
วันที่ 1 พฤศจิกายน 2566 รัฐมนตรี ประเสริฐ ได้เปิดศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC ) หรือ AOC 1441 ให้บริการ 24 ช.ม. และได้สั่งการให้ติดตามผลดําเนินงาน พร้อมปัญหาอุปสรรคอย่างใกล้ชิด เพื่อให้ ศูนย์ AOC 1441 สามารถให้คําปรึกษาและแก้ปัญหาภัย online สําหรับประชาชน อย่างมีประสิทธิภาพ
ในวันที่ 2 พฤศจิกายน 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดีอี ได้เปิดเผยว่า ในวันที่ 1 พฤศจิกายน 2566 ถึงเวลา 18:00 น AOC 1441 ได้รับสายจํานวน 1,025 สาย ส่วนใหญ่เป็นติดต่อขอคําปรึกษา และ AOC 1441 ได้ช่วยอายัดบัญชีจบภายใน 1 ชม. จํานวน 12 บัญชี (ข้อมูลเบื้องต้น) ซึ่งภาพรวม AOC 1441 สามารถให้ข้อมูล หรือช่วยเหลือ ผู้ติดต่อเข้ามาได้ดี น่าพึงพอใจ
สําหรับปัญหาอุปสรรคในวันแรก ยังพบว่า
1. สายโทรเข้าสูงมาก ในช่วงเวลา 9:00 – 12:00 น. ทําให้ผู้โทร มีการรอสายนาน หรือวางสายไปจํานวนหนึ่ง (ปกติ จะทําการโทรเข้ามาใหม่)
2. นอกจากนี้ พบปัญหาในการติดต่อ สถาบันการเงิน เพื่อทําการระงับบัญชี ดังนี้
• ธนาคารกรุงเทพ ระหว่างนี้ สามารถติดต่อสายด่วน ของธนาคารกรุงเทพ 02-645-5555 กด *3 เพื่อทําการขออายัดบัญชี ผิดกฎหมาย ได้
• ธนาคาร TTB มีการปรับปรุงระบบ โดยจะมีความพร้อม ในการดําเนินการ วันที่ 3 พฤศจิกายน 2566 ซึ่งระหว่างนี้ สามารถติดต่อสายด่วน ของ TTB 1428 กด 03 เพื่อทําการขออายัดบัญชี ผิดกฎหมายได้ สําหรับ สถาบันการเงินอื่น ๆ ไม่พบปัญหาอุปสรรค ได้รับความร่วมมือ และช่วยทําการอายัดบัญชีให้ทันที
สําหรับ AOC 1441 จัดตั้งขึ้นเพื่อให้มีการบูรณาการในการป้องกันและปราบปรามอาชญากรรมออนไลน์ ให้บริการ one stop service แก่ประชาชน ช่วยดําเนินการ ระงับ/อายัดบัญชี ได้ทันที รวมทั้งให้คําปรึกษาแก่ประชาชนเกี่ยวกับภัยออนไลน์
โดยเป้าหมายของศูนย์ AOC 1441 คือ
1. ระงับ/อายัดบัญชีของคนร้าย ให้ผู้เสียหาย/ผู้ถูกหลอกลวงออนไลน์ทันที
2. ติดตามสถานะ การแก้ไขปัญหาให้ผู้เสียหายทุกขั้นตอนได้ทันที
3. เร่งการคืนเงินให้ผู้เสียหาย
4. เพิ่มประสิทธิภาพการจับกุม ดําเนินคดีและการขยายผลคดี โดยการใช้เทคโนโลยีดิจิทัลช่วยงานบูรณาการข้อมูล และร่วมทํางานทันทีทุกหน่วยงานเกี่ยวข้อง เมื่อได้รับแจ้งจากผู้เสียหาย
นายประเสริฐฯ รัฐมนตรีว่าการกระทรวงดิจิทัลฯ กล่าวในตอนท้ายว่า "นายกฯ เศรษฐา มีความห่วงใย ต่อผู้เสียหายจากโจรออนไลน์ ได้สั่งการให้ ดีอี ทํางานเชิงรุก ทั้งนี้ DE ได้รับด้วยความร่วมมือจากหน่วยงานต่างๆ จึงได้จัดตั้ง ศูนย์ AOC สายด่วน 1441 ขึ้น ซึ่งมั่นใจว่าศูนย์นี้ช่วยแก้ปัญหาภัยออนไลน์ให้ประชาชนได้ ในขณะเดียวกัน เจ้าหน้าที่ตํารวจ ผู้บังคับใช้กฎหมาย จะสามารถดําเนินคดี หาตัวผู้กระทําความผิดได้อย่างรวดเร็วมากยิ่งขึ้น สามารถลดปัญหาอาชญากรรมออนไลน์ได้อย่างแน่นอน"
___________________________
รัฐบาลไทย-ข่าวทำเนียบรัฐบาล-โฆษกรัฐบาลเผย สถิตินักท่องเที่ยวต่างชาติเข้าไทยเเล้วกว่า 22 ล้านคนใน 10 เดือนแรก พร้อมคาดการณ์รายได้ปี 2566 มากกว่า 2.1 ล้านล้านบาท
วันพฤหัสบดีที่ 2 พฤศจิกายน 2566
02/11/2566
โฆษกรัฐบาลเผย สถิตินักท่องเที่ยวต่างชาติเข้าไทยเเล้วกว่า 22 ล้านคนใน 10 เดือนแรก พร้อมคาดการณ์รายได้ปี 2566 มากกว่า 2.1 ล้านล้านบาท
โฆษกรัฐบาลเผย สถิตินักท่องเที่ยวต่างชาติเข้าไทยเเล้วกว่า 22 ล้านคนใน 10 เดือนแรก พร้อมคาดการณ์รายได้ปี 2566 มากกว่า 2.1 ล้านล้านบาท ผลมาตรการ Visa Free ของรัฐบาลหนุนจํานวนนักท่องเที่ยวต่างชาติเข้าไทยมากขึ้น
วันที่ (2 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยสถิตินักท่องเที่ยวชาวต่างชาติเดินทางมายังประเทศไทยสะสม 10 เดือนของปี 2566 ตั้งแต่วันที่ 1 มกราคม – 29 ตุลาคม 2566 พบว่ามีจํานวนนักท่องเที่ยวมากถึง 22,064,968 คน โดยนักท่องเที่ยวจากมาเลเซียเดินทางเข้าไทยมากที่สุด รองลงมา ได้แก่ จีน เกาหลีใต้ อินเดีย เเละรัสเซีย ตามลําดับ คาดการณ์จํานวนนักท่องเที่ยวช่วงปลายปีเพิ่มขึ้น จากมาตรการ Visa Free ของรัฐบาล ดึงดูดกลุ่มนักท่องเที่ยวที่มีศักยภาพ
โฆษกประจําสํานักนายกรัฐมนตรีกล่าวว่า ข้อมูลจาก กองเศรษฐกิจการท่องเที่ยวและกีฬา กระทรวงการท่องเที่ยวและกีฬา ระบุว่า ในช่วงสัปดาห์ที่ผ่านมา (23 - 29 ตุลาคม 2566) มีจํานวนนักท่องเที่ยวต่างชาติเที่ยวไทยมากถึง 505,672 คน ซึ่งเป็นจํานวนที่สูงกว่าการคาดการณ์ โดยมีปัจจัยบวกสําคัญมาจากเที่ยวบินที่เพิ่มขึ้นเมื่อเข้าสู่ฤดูกาลท่องเที่ยวฤดูหนาว และคาดการณ์ว่าจํานวนนักท่องเที่ยวในช่วงสัปดาห์นี้ (30 ตุลาคม – 5 พฤศจิกายน 2566) จะมีจํานวนเพิ่มขึ้น จากการเริ่มเข้ามาของนักท่องเที่ยวชาวยุโรป รวมไปถึงมาตรการสนับสนุนของรัฐบาลในการยกเว้นการตรวจลงตราหนังสือเดินทาง (Visa Free) ให้แก่นักท่องเที่ยวชาวจีนและคาซัคสถาน ทั้งนี้ การท่องเที่ยวแห่งประเทศไทย (ททท.) ได้กําหนดเป้าหมายในปี 2566 คาดว่าจะมีนักท่องเที่ยวชาวต่างชาติเดินทางมาเที่ยวไทยประมาณ 25 - 28 ล้านคน ซึ่งจะสร้างรายได้เข้ากับประเทศมูลค่ารวมกว่า 2.167 ล้านล้านบาท
นอกจากนี้ คณะรัฐมนตรีมีมติอนุมัติให้ผู้ที่ถือหนังสือเดินทางของสาธารณรัฐอินเดียและไต้หวันเป็นรายชื่อประเทศ/ดินเเดน ในประกาศกระทรวงมหาดไทย ให้สามารถเข้ามาในราชอาณาจักรชั่วคราว เพื่อการท่องเที่ยวเป็นกรณีพิเศษ โดยอยู่ได้ไม่เกิน 30 วัน เริ่มตั้งแต่วันที่ 10 พฤศจิกายน 2566 - 10 พฤษภาคม 2567 (ระยะเวลา 6 เดือน) เพื่อกระตุ้นเศรษฐกิจและเป็นประโยชน์และการต่างประเทศในภาพรวม
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังชื่นชมผลงานของรัฐบาลในการกําหนดนโยบาย และการทํางานของหน่วยงานที่เกี่ยวข้องในการดําเนินมาตรการ ซึ่งรวมถึงมาตรการยกเว้นการตรวจลงตราเป็นอีกปัจจัยสําคัญที่ช่วยเพิ่มศักยภาพการเเข่งขันของอุตสาหกรรมท่องเที่ยวไทย ทําให้จํานวนนักท่องเที่ยวต่างชาติที่เดินทางเข้ามาในไทยมากขึ้นอย่างต่อเนื่อง สะท้อนผลสําเร็จจากความทุ่มเทของทุกภาคส่วน ในการร่วมมือกันอํานวยความสะดวก และฟื้นฟูความเชื่อมั่นในภาคการท่องเที่ยว ซึ่งจะส่งผลสําคัญในการกระตุ้นเศรษฐกิจพัฒนาประเทศ" นายชัย กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สำรวจออกแบบถนนเลี่ยงเมืองพัทลุง รองรับการขยายตัวของเศรษฐกิจการคมนาคมขนส่ง อุตสาหกรรม และการท่องเที่ยว
วันพฤหัสบดีที่ 2 พฤศจิกายน 2566
กรมทางหลวงชนบท สํารวจออกแบบถนนเลี่ยงเมืองพัทลุง รองรับการขยายตัวของเศรษฐกิจการคมนาคมขนส่ง อุตสาหกรรม และการท่องเที่ยว
...
กรมทางหลวงชนบท (ทช.) กระทรวงคมนาคม ดําเนินการศึกษาความเหมาะสม และสํารวจออกแบบถนนเลี่ยงเมืองพัทลุง (ด้านเหนือ) อําเภอควนขนุน และอําเภอเมือง จังหวัดพัทลุง เพิ่มประสิทธิภาพการพัฒนาโครงข่ายคมนาคม การท่องเที่ยว การขนส่งผลผลิตทางการเกษตร และบรรเทาปริมาณจราจรของถนนสายหลัก ทล.4047 (ถนนราเมศวร์) เพื่อความสะดวกรวดเร็ว ปลอดภัย พร้อมจัดประชุมรับฟังความคิดเห็นของประชาชน เพื่อให้สอดคล้องกับความต้องการและเป็นประโยชน์ต่อประชาชนในพื้นที่ให้มากที่สุด
จังหวัดพัทลุง มีความสําคัญด้านเศรษฐกิจในการสร้างรายได้ของประเทศ ทั้งด้านการท่องเที่ยว และการคมนาคมขนส่ง ปัจจุบันการขยายตัวของเศรษฐกิจมีข้อจํากัด เนื่องจากมีถนนสายหลักในการเดินทางเพียงสายเดียว คือ ทล.4047 ซึ่งเป็นเส้นทางเพื่อการขนส่งสินค้าและเข้าสู่แหล่งท่องเที่ยวสําคัญของจังหวัดพัทลุง และจังหวัดโดยรอบ ทําให้การจราจรติดขัด เกิดความล่าช้าในการเดินทางขนส่งสินค้า ทั้งนี้ เพื่อบรรเทาปริมาณจราจรของ ทล.4047 แก้ไขปัญหาจราจรที่ติดขัดบริเวณทางแยก และพัฒนาเป็นทางลัด (By Pass) ทางเลี่ยง (Shortcut) รวมทั้งรองรับการเจริญเติบโตทางเศรษฐกิจของพื้นที่โครงการ พร้อมยกระดับมาตรฐาน ความสะดวกปลอดภัยในการเดินทางของประชาชน ทช. จึงได้ดําเนินโครงการศึกษาฯ ซึ่งเป็นการศึกษาคัดเลือกแนวสายทาง รูปแบบที่เหมาะสม และความคุ้มค่าทางด้านเศรษฐศาสตร์ พร้อมประเมินผลกระทบสิ่งแวดล้อมเบื้องต้น สํารวจออกแบบ และประมาณการราคาของถนนสายดังกล่าว ระยะทางประมาณ 12 กิโลเมตร ครอบคลุม 2 อําเภอ คือ อําเภอควนขนุน และอําเภอเมืองพัทลุง
ทั้งนี้ ทช. ได้จัดประชุมรับฟังความคิดเห็นของประชาชน กลุ่มเป้าหมาย หน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ ในพื้นที่อําเภอควนขนุน จังหวัดพัทลุง ไปแล้ว จํานวน 4 ครั้ง เพื่อให้มีความเข้าใจเกี่ยวกับโครงการ ความเป็นมา ลักษณะโครงการ ขั้นตอนการดําเนินงาน ขอบเขตการศึกษา พร้อมทั้งได้ตอบข้อซักถาม แลกเปลี่ยนความคิดเห็นจากผู้ที่เข้าร่วมประชุม เพื่อให้การดําเนินงานสอดคล้องกับความต้องการของประชาชนในพื้นที่ให้มากที่สุด